## IMG_2230SZENT KAMILL IDŐSEK OTTHONA

**3751 Szendrőlád, Dózsa György út 1.**

**Tel: 06-30/218-0008**

Iktatószám: 81/2023

Tárgy: Tájékoztatás az intézmény gazdálkodásáról, térítési díjról

Készítette: Oláh Katalin

**TÁJÉKOZTATÓ!**

Bevezetés:

A szociális igazgatásról és a szociális ellátásokról szóló 1993. évi III. törvény (Szt.) 92. § 1. bekezdés értelmében a személyes gondoskodást nyújtó ellátásokról, azok igénybevételéről és a térítési díjról a fenntartó önkormányzat rendeletet alkot.

Az Szt. 94/E § 3. bekezdés alapján az ellátást igénybe vevőnek joga van az intézmény működésével, gazdálkodásával kapcsolatos legfontosabb adatok megismeréséhez.

Az Szt. 114. § 1. bekezdése szerint a személyes gondoskodást nyújtó ellátásokért térítési díjat kell fizetni.

Az Szt. 115. § 1. bekezdés alapján az intézményi térítési díj a személyes gondoskodás körébe tartozó szociális ellátások ellenértékeként megállapított összeg.

Az intézményi térítési díjat a fenntartó tárgyév április 1-ig állapítja meg. Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal korrigálható. A tárgyévre tervezett adatok alapján kell megállapítani a szolgáltatási önköltséget. A szolgáltatási önköltség magába foglalja a szolgáltatással kapcsolatos felmerülő összes ráfordítást.

Az Szt. 117. § 2. bekezdése alapján a tartós bentlakásos intézményi ellátásért fizetendő személyi térítési díj meghatározása során meg kell állapítani az ellátást igénylőre vonatkozó jövedelemhányadot. A jövedelemhányad nem haladhatja meg az ellátott havi jövedelmének 80%-át.

Az Szt. 117./B § 1. bekezdés szerint az ellátott vagy a térítési díjat megfizető más, személy írásban vállalhatja, a mindenkori intézményi térítési díjjal azonos személyi térítési díj megfizetését.

Az intézmény térítési díjak 2023. évi megállapításához a szolgáltatási önköltséget a Magyarország 2022. évi központi költségvetéséről XXV. törvény II. sz. melléklete 45.1.3.4.1. Bértámogatás jogcím fejezet alapján készítettem el.

Az intézményi térítési díjak a szükséges kerekítési szabályokról szóló 2008. évi III. tv. 2. §. - nak megfelelően kell megállapítani.

A személyes gondoskodást nyújtó szociális ellátások térítési díjáról szóló 29/1993 (II.17) Korm. rendelet 3. § (1) bekezdése szerint, időskorúak tartós bentlakásos ellátása esetén ellátási napra vetítve kell megállapítani.

**Dokumentált intézményi térítési díj szolgáltatásonként**

Időskorúak átmeneti és tartós bentlakásos ellátása.

2013. január 01-től feladatfinanszírozással történik az ellátási forma állami támogatása.

Feladatfinanszírozás keretében a támogatás: adatok Ft-ban lettek megadva

2023-as költségvetésben: Költségvetés szerint:

szakmai dolgozók bértámogatása: 77.848.014

intézmény üzemeltetési támogatása: 21.351.629

Ágazati pótlék, egészségügyi pótlék: 12.947.156

Ágazati pótlék, egészségügyi pótlék járulék: 1.683.130

összesen: **113.829.929**

Szakfeladat költsége: 201.651.401

személyi juttatás összesen: 117.796.134

Szociális hozzájárulási adó összesen: 14.475.517

Dologi kiadások összesen: 69.379.750

Támogatási igénylés: 60 fő

Szolgáltatási önköltség:

201.651.401/60=3.360.856,68 Ft/fő vagyis 3.360.857 Ft

3.360.857 Ft/365 nap= 9.207,82 Ft/nap vagyis  **9.208 Ft**

Feladatfinanszírozás összege:

113.829.929/60 fő= 1.897.165,48 Ft/fő vagyis 1.897.165 Ft

1.897.165 Ft/365 nap= 5.197.71 Ft/ nap vagyis **5.198 Ft**

**1 főre jutó szolgáltatási önköltség: 9.208 Ft**

**Étkezés költsége: 864 Ft/nap/fő**

**A térítési díj 2023. április 1-től:**

Étkezéssel: 4000 Ft/nap/fő

Étkezés nélkül: 3136 Ft/nap/fő

Szendrőlád, 2023. március 29.

Oláh Katalin

intézményvezető